**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ NR. 05.4.1-CPVA-V-301 PRIEMONĖS „AKTUALIZUOTI KULTŪROS PAVELDO OBJEKTUS“ PROJEKTŲ FINANSAVIMO SĄLYGŲ APRAŠO NR. 2 DERINIMO PAŽYMA**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Žyma apie priimtas ir nepriimtas (nurodyti motyvus) pastabas ir pasiūlymus** |
| Lietuvos Respublikos konkurencijos taryba, 2016-08-16 raštas Nr. (9.8-35)6V-1793 | 1. Siūloma 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-V-301 priemonės „Aktualizuoti kultūros paveldo objektus“ projektų finansavimo sąlygų apraše Nr. 2 (toliau – Aprašas) numatyti, kad valstybės pagalbos teikėjas turi pateikti Suteiktos valstybės pagalbos ir nereikšmingos (*de minimis*) pagalbos registrui informaciją apie suteiktą valstybės pagalbą per 5 darbo dienas nuo priimto sprendimo suteikti valstybės pagalbą. | **Atsižvelgta.**  Aprašas papildytas nauju 59 punktu „59. Vadovaujantis Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo”, Ministerija per 5 darbo dienas nuo priimto sprendimo suteikti valstybės pagalbą, Suteiktos valstybės pagalbos ir nereikšmingos (*de minimis*) pagalbos registrui pateikia informaciją apie suteiktą valstybės pagalbą.“. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_